OpenLLM-France/wikimedia huggingface dataset:
# Dolors Marsans i Comas

Dolors Marsans i Comas (Barcelona les Corts, 27 de juliol de 1906 - 18 de febrer de 1999) va ser una activista antitaurina pionera i editora.
Va néixer a la masia Sòl de Baix de Les Corts de Barcelona, en un ambient rural amb molta presència de cavalls i gossos, on va sorgir la seva voluntat de defensar els drets dels animals. Procedia d'una família burgesa barcelonina, els seus avis eren el fundador de Viatges Marsans i el polític Josep Comas i Masferrer.
El 1947 va decidir entrar a la Lliga per a la Protecció d'Animals i Plantes de Barcelona, on fou vocal de Plantes, secretària general i tresorera. Sense deixar aquest darrer càrrec, que ostentaria durant nou anys, el 1950 esdevingué la primera secretària general de la Federació Espanyola de Societats Protectores d'Animals i Plantes (FESPAP), una entitat que més endavant passaria a presidir. També impulsà la creació i tingué diversos càrrecs en l'Associació contra la Crueltat en els Espectacles. Fins i tot va crear una publicació per difondre les seves idees, anomenada Pregón en defensa de los animales.
La seva activitat no es va limitar a l'estat espanyol, sinó que va ostentar càrrecs directius a la World Federation for the Protection of Animals de Zuric, la International Society for the Protection of Animals de Londres, la International Association Against Paintful Experiments on Animals i la Ligue Internationale des Droits de l'Animal de París. Sempre va defensar especialment l'obra del doctor Albert Schweitzer a Lambaréné.
El fons documental que testimonia la seva intensa activitat entre 1944 i 1996 es pot consultar a l'Arxiu Nacional de Catalunya.

## Referències

* ↑ «Notícias breves: Falleció una pionera en la defensa animal». Asanda, nº 37, 2º trimestre 99, pàg. 3 [Consulta: 16 febrer 2024].
* ↑ Sanmiguel, Ángeles. «Tauromaquia toca fondo» (en castellà), 30-08-2022. [Consulta: 5 maig 2023].
* ↑ «Adda Revista — Article > Personajes > Dolores Marsans i Comas - Carmen Méndez y Max Argerich». [Consulta: 5 maig 2023].
* ↑ «Coll | Museu d'Arenys de Mar». [Consulta: 5 maig 2023].
* ↑ «El Toro de la Vega, entre el padre y el hijo» (en espanyol europeu), 20-05-2016. [Consulta: 5 maig 2023].
* 1 2 3 «El fons Dolors Marsans i Comas». Butlletí de l'Arxiu Nacional de Catalunya, 5, 01-06-2003, pàg. 12. ISSN: 1695-9000.
* ↑ Vegano, Bueno y. «Historia del Movimiento Antitaurino en España» (en castellà), 20-05-2022. [Consulta: 5 maig 2023].
# Saccolongo

Saccolongo és un municipi situat al territori de la província de Pàdua, a la regió de Vèneto, (Itàlia).
Saccolongo limita amb els municipis de Cervarese Santa Croce, Mestrino, Rubano, Selvazzano Dentro, Teolo i Veggiano.
# Devprayag

Devprayag ("Confluència divina") és el punt de trobada per al riu Bhagirathi (a l'esquerra) i el riu Alaknanda, els dos afluents himalaians més importants del Ganges. Per sobre de Deoprayag, cada un d'aquests rius té les seves identitats separades, per sota només hi ha el Ganges.
El ghat de Deoprayag fou construït amb múltiples alçades degut als diferents nivells que agafa el riu durant el monsó. És també la casa d'hivern dels pandas Badrinath (sacerdots de pelegrinatge hereditaris).
# Roquer del Llamp

El Roquer del Llamp és una muntanya de 707 metres que es troba al municipi de Porrera, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bosc Comunal de la Bastida

El Bosc Comunal de la Bastida és un bosc públic de titularitat comunal del terme de la Bastida, a la comarca dels Aspres, o del Rosselló (Catalunya del Nord).
El bosc, de 2,98 km² d'extensió, ocupa quasi tot el quart sud-occidental del terme comunal, al sud-oest del poble cap de la comuna.
El bosc està sotmès a una explotació gestionada per la comuna de la Bastida, que n'és propìetària. Té el codi identificador de l'ONF F16317O.

## Referències

* ↑ El Bosc Comunal de la Bastida en els ortofotomapes de l'IGN

## Bibliografia

* Becat, Joan. «16 - La Bastida». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «La Bastida». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
# Bulcsú

Bulcsú († 955) fou un cap tribal hongarès del segle x que tenia el títol de harka, és a dir, era un dels comandants de més alt rang en l'exèrcit del Principat d'Hongria.

## Biografia

Bulcsú fou el comandant de tercer rang més alt en l'exèrcit hongarès de mitjans del segle x. Fill del cap hongarès Kál Bogát, la seva tribu es trobava assentada al nord del llac Balaton. Fou conegut per conduir moltes campanyes per Europa després de l'arribada dels hongaresos el 895 a la conca dels Carpats.
L'historiador àrab Ibn Hayyan nomena Bulcudi entre els caps magiars que comandaren un atac contra els comtats catalans i la Marca Superior del Califat de Còrdova el 942. També se sap de l'existència de Bulcsú per la seva estreta relació amb l'Imperi Romà d'Orient, regions que varen visitar en moltes ocasions en representació dels hongaresos. El 948, una ambaixada hongaresa conduïda per Bulcsú i pel príncep Tomàs (besnet d'Árpád) viatjà a Constantinoble i s'entrevistà amb l'emperador Constantí VII. Durant aquest esdeveniment, es deixaren registrats els orígens, distribucions militars i tribals dels hongaresos en l'obra De Administrando Imperio, elaborada amb assistència del mateix Bulcsú. Igualment, durant aquestes visites, Bulcsú fou batejat en la religió cristiana ortodoxa i posteriorment obtingué el títol d'Amic de l'Emperador, la qual cosa el va fer situar en un lloc de gran prestigi entre els romans d'Orient.
L'any 955 tingué lloc la batalla de Lechfeld, on les forces hongareses toparen contra les germàniques. Els caps Bulcsú, Lél i Súr foren els comandants d'aquesta batalla i varen lluitar-hi intensament, fins que eventualment foren derrotats i executats.

## Bibliografia

* Hóman, B. i Szekfű, Gy. (1935). Magyar Történet. Budapest, Hongria: Király Magyar Egyetemi Nyomda.
# Davenport

«Davenport» té aquests significats:
* Toponímia:
** Davenport (Califòrnia)
** Davenport (Dakota del Nord)
** Davenport (Florida)
** Davenport (Iowa)
** Davenport (Oklahoma)
** Davenport (Nebraska)
** Davenport (Washington)
* Biografies:
** Jack Davenport (Suffolk, 1973), actor anglès
** Lindsay Davenport (Palos Verdes, Califòrnia, 1976), tennista estatunidenca
** Nigel Davenport (Shelford, 1928- Londres, 2013), actor anglès
# Davenport (Washington)

Davenport és una població dels Estats Units a l'estat de Washington. Segons el cens del 2000 tenia 1.730 habitants.

## Demografia

Segons el cens del 2000, Davenport tenia 1.730 habitants, 707 habitatges, i 436 famílies. La densitat de població era de 442,4 habitants per km².
Dels 707 habitatges en un 30,8% hi vivien nens de menys de 18 anys, en un 50,1% hi vivien parelles casades, en un 9,2% dones solteres, i en un 38,3% no eren unitats familiars. En el 33,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,7% tenia menys de 18 anys, un 5,8% entre 18 i 24, un 24,7% entre 25 i 44, un 21,7% de 45 a 60 i un 22% 65 anys o més.
L'edat mediana era de 41 anys. Per cada 100 dones de 18 o més anys hi havia 79,7 homes.
La renda mediana per habitatge era de 37.900 $ i la renda mediana per família de 47.708 $. Els homes tenien una renda mediana de 34.531 $ mentre que les dones 21.875 $. La renda per capita de la població era de 20.090 $. Aproximadament el 8,5% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Davenport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 25 gener 2021].
* ↑ «Geographic Comparison Table- Davenport». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 25 gener 2021].
# Davenport (Iowa)

Davenport és una població dels Estats Units a l'estat d'Iowa. Segons el cens del 2008 tenia 100.827 habitants.

## Fills il·lustres

* Florizel von Reuter (1893-1985) violinista, compositor i pedagog.

## Demografia

Segons el cens del 2000, Davenport tenia 98.359 habitants, 39.124 habitatges, i 24.804 famílies. La densitat de població era de 604,8 habitants per km².
Dels 39.124 habitatges en un 31,8% hi vivien nens de menys de 18 anys, en un 46% hi vivien parelles casades, en un 13,4% dones solteres, i en un 36,6% no eren unitats familiars. En el 29,5% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 10,7% entre 18 i 24, un 30,1% entre 25 i 44, un 20,9% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 90,9 homes.
La renda mediana per habitatge era de 37.242 $ i la renda mediana per família de 45.944 $. Els homes tenien una renda mediana de 34.153 $ mentre que les dones 24.634 $. La renda per capita de la població era de 18.828 $. Entorn del 10,5% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Davenport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Davenport». American Fact Finder. Oficina del Cens dels Estats Units, 12-01-2010.
# Die Rote Fahne

Die Rote Fahne (alemany: "La bandera roja", també escrit Die rote Fahne) era una publicació d'ideologia comunista fundada a Berlín (Alemanya) el 9 de novembre de 1918 per Karl Liebknecht i Rosa Luxemburg. Exercia la funció d'òrgan oficial del grup revolucionari d'esquerres conegut com a Lliga Espartaquista (Spartakusbund). Amb la fundació del Partit Comunista d'Alemanya (KPF) l'1 de gener de 1919 esdevingué la publicació principal del partit fins a 1945. El primer exemplar va aparèixer tan bon punt va abdicar Guillem II de Prússia, durant la Revolució Alemanya. Cap al final de la República de Weimar va ser prohibida, mentre que la persecució del comunisme es va radicalitzar arran de l'Incendi del Reichstag, de manera que només es pogué aconseguir de manera clandestina a través de xarxes de distribució il·legals properes al KPD que operaven en secret durant la dictadura nazi fins a 1942.
El nom del diari prové del conegut símbol de la lluita obrera emprat per alguns moviments revolucionaris socialistes: la bandera roja. Ja al segle xix, durant el Segon Reich, hi hagué una publicació que duia el nom Die Rote Fahne. S'havia distribuït primer en forma de pamflet i després esdevingué un setmanari. El seu editor era un dissident revolucionari de la socialdemocràcia de l'època, Wilhelm Hasselmann, que havia arribat a ser representant al Reichstag.
A partir dels anys 70 han sorgit diversos projectes de grups socialistes d'esquerres de reviure Die Rote Fahne. Avui en dia hi ha dos llocs web que duen aquest nom i que diuen ser successors legítims del diari de Liebknecht i Luxemburg.

## Enllaços externs

* Die Rote Fahne, KPD (alemany)
* Die Rote Fahne, MLPD (alemany)
* Udo Leuschner.de (alemany)
# Dompremy

Dompremy és un municipi francès, situat al departament del Marne i a la regió del Gran Est. L'any 2007 tenia 105 habitants.

## Demografia
### Població

El 2007 la població de fet de Dompremy era de 105 persones. Hi havia 36 famílies, de les quals 6 eren unipersonals (3 homes vivint sols i 3 dones vivint soles), 10 parelles sense fills, 17 parelles amb fills i 3 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 38 eren l'habitatge principal de la família, 1 era una segona residència i 4 estaven desocupats. 42 eren cases i 1 era un apartament. Dels 38 habitatges principals, 35 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 3 en tenien tres, 6 en tenien quatre i 29 en tenien cinc o més. 28 habitatges disposaven pel capbaix d'una plaça de pàrquing. A 14 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dompremy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 8 | 40 a 44 | 12 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 8 | 15 a 19 | 12 |
| 0 | 10 a 14 | 8 |
| 8 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 66 persones, 53 eren actives i 13 eren inactives. De les 53 persones actives 48 estaven ocupades (26 homes i 22 dones) i 5 estaven aturades (2 homes i 3 dones). De les 13 persones inactives 2 estaven jubilades, 3 estaven estudiant i 8 estaven classificades com a «altres inactius».

### Activitats econòmiques

L'any 2000 a Dompremy hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Dompremy a l'INSEE.
* Évolution et structure de la population Fitxa amb el detall de dades de Dompremy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Tiumenski

Tiumenski - Тюменский (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la desembocadura del riu Kazatxia Sxel a la riba nord-oriental de la mar Negra, a 13 km al nord-oest de Tuapsé i a 96 km al sud de Krasnodar.
Pertany al poble de Nébug.
# Más negro que la noche (pel·lícula de 2014)

Más negro que la noche és una pel·lícula mexicana de terror del 2014, un remake de l'original del 1975 dirigida per Henry Bedwell. És la primera pel·lícula de terror mexicana en 3D que explica la història d’una excèntrica vella que mor i deixa la seva opulenta mansió a la seva neboda, Greta.

## Argument

La Greta és una bella jove a qui la seva tieta excèntrica li deixa una gran mansió, una vegada opulenta. Quan la Greta s’instal·la amb els seus amics descobreix que ha de tenir cura del preuat gat negre de la seva tia, Beker. Els nous residents s’encarreguen de la mansió, organitzen festes salvatges i gaudeixen d’un estiu ple de diversió fins que perden la pista de Beker, que s’ofega a la piscina de la mansió. El que estava a punt de ser el millor estiu de les seves vides es converteix ràpidament en una lluita esgarrifosa per les seves vides.

## Repartiment

* Zuria Vega - Greta
* Adriana Louvier - Maria
* Eréndira Ibarra - Pilar
* Ona Casamiquela - Vicky
* José María Torre - Pedro
* Miguel Rodarte - Actuació especial Loco
* Margarita Sanz - Evangelina
* Lucía Guilmáin - Tia Ofelia
* Hernán Mendoza - Garcia
* Daniel Villar - Promès Tia

## Estrena

La pel·lícula es va estrenar als Estats Units el 26 de setembre de 2014 i va guanyar 539.867 dòlars el cap de setmana d’obertura, ocupant el lloc número 17 a la taquilla. Al final de la seva carrera, havia recaptat 870.063 $ a nivell nacional i 5.221.000 $ a l'estranger per un total mundial de 6.091.063 $.

## Crítiques

En general no va obtenir gaire bones crítiques:
| « | "'Más negra que la noche' és irrellevant des del seu mer plantejament, però la seva narrativa no fa el menor intent per desenvolupar un argument, encara que vetust, memorable." | » |
| — Alonso Díaz de la Vega: Diari Excélsior |||
| « | "'Más negra que la noche' exerceix com una mera atracció “de espantos”, que de sobte confon el suspens amb la letargia i falla en diversos efectes. Puntuació: ★★½ (sobre 5)" | » |
| — Jessica Oliva: Cine Premiere |||

## Referències

* ↑ Más Negro que la Noche en 3D llega a Los Angeles, alborde.com, 5 de setembre de 2014
* ↑ «Mas Negro Que La Noche (2014)». Box Office Mojo. Internet Movie Database, 24-10-2014. [Consulta: 6 febrer 2015].
* ↑ Más negra que la noche, Excelsior, 19 d'agost de 2014
* ↑ Más negro que la noche, Cine Premiere, 14 d'agost de 2014

## Enllaços externs

* Tràiler de la pel·lícula a YouTube
# Enterprise (Oregon)

Enterprise és una població dels Estats Units a l'estat d'Oregon. Segons el cens del 2000 tenia 1.895 habitants.

## Demografia

Segons el cens del 2000, Enterprise tenia 1.895 habitants, 821 habitatges, i 522 famílies. La densitat de població era de 497,7 habitants per km².
Dels 821 habitatges en un 28,6% hi vivien nens de menys de 18 anys, en un 50,8% hi vivien parelles casades, en un 8,8% dones solteres, i en un 36,4% no eren unitats familiars. En el 32% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,8.
Per edats la població es repartia de la següent manera: un 24,3% tenia menys de 18 anys, un 5,2% entre 18 i 24, un 22,5% entre 25 i 44, un 27,1% de 45 a 60 i un 20,9% 65 anys o més.
L'edat mediana era de 44 anys. Per cada 100 dones de 18 o més anys hi havia 91,1 homes.
La renda mediana per habitatge era de 31.429$ i la renda mediana per família de 39.338$. Els homes tenien una renda mediana de 29.688$ mentre que les dones 22.232$. La renda per capita de la població era de 16.755$. Aproximadament el 6,7% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Dale T. Mortensen (1939 - 2014) economista, Premi Nobel d'Economia de l'any 2010.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Enterprise». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Enterprise». American Fact Finder. Oficina del Cens dels Estats Units, 12-01-2010.
# 1302

El 1302 (MCCCII) fou un any comú començat en dilluns. Pertany al segle xiv, que es considera de la baixa edat mitjana segons la divisió més comuna a la historiografia occidental

## Esdeveniments

* Roger de Flor funda la companyia dels almogàvers
* Es decideix convocar les Corts valencianes regularment cada tres anys
* Se signa la Pau de Caltabellotta que posa fi a la guerra siciliana
* Batalla de Kortrijk, entre flamencs i francesos
* Batalla de Bafeus, amb una derrota romana d'Orient entront els turcs
* Cau Arwad, el darrer fort d'importància cristià al Llevant
* Publicació de la butlla papal Unam Sanctam, que reforça el poder espiritual del pontífex
* Creació dels Estats Generals de França

## Naixements

* Ramon Roger II de Pallars Sobirà, comte

## Necrològiques

* 13 de desembre - Lieja (Principat de Lieja), Adolf II de Waldeck, príncep-bisbe
* Al-Hàkim I (abbàssida del Caire), califa
* Roger Bernat III de Foix, noble català
* Violant d'Aragó i de Sicília, princesa d'Aragó
* Cimabue, pintor

## Referències

* ↑ Carles Sanllehy i Girona, El tratado de Caltabellota Barcelona, 1943
* ↑ Histoire des provinces françaises du Nord, par Alain Lottin, Henri Platelle, Denis Clauzel, Presses Univ. Septentrion, 1989
# Biblioteca Central d'Alemanya per a cecs

La Biblioteca Central d'Alemanya per a cecs (en alemany, Deutsche Zentralbücherei für Blinde), abreujada DZB, és una biblioteca pública per a persones amb deficiència visual que es troba a la ciutat de Leipzig, Saxònia, Alemanya. La seva col·lecció, que posseeix 72.300 títols, es troba entre les més grans dels països de parla alemana. La institució consisteix en una biblioteca de préstecs, una casa editorial i un centre d'investigació per a una comunicació sense barreres. També posseeix instal·lacions per a produir llibres braille, audiollibres, i música braille. La DZB publica uns 250 títols de llibres nous cada any. Fundada al 1894, la DZB és la biblioteca per a cecs més antiga d'Alemania.

## Història

Una associació privada, la Societat per a la Obtenció de Llibres amb Lletra Gran i Oportunitats Laborals per a cecs (en alemany, Verein zur Beschaffung von Hochdruckschriften und Arbeitsgelegenheit für Blinde zu Leipzig), va ser creada a Leipzig al 1894 per proporcionar literatura i ocupació a les persones amb discapacitat visual. La seu d'aquesta associació es va establir a la casa d'un llibreter i va esdevenir la primera biblioteca per a cecs de l'Imperi Alemany. Poc temps després, la societat creà la seva pròpia editorial i una impremta. Una fundació de caritat, l'Associació per promoure la Biblioteca Central d'Alemanya per a cecs (en alemany, Verein zur Förderung der Deutschen Zentralbücherei für Blinde), va ser creada al 1916. Per aquesta època comptava amb més de 5.000 volums braille i tenia uns 1.200 usuaris freqüents.
Després de la Primera Guerra Mundial, la quantitat d'usuaris va augmentar en gran manera i cap a 1926 la DZB tenia 3.500 usuaris. La Gran Depressió va obligar a la biblioteca a implementar mesures d'austeritat, reduint el seu pressupost i acomiadant treballadors. El 1935 la DZB es va mudar a les oficines de la casa editorial Druckhaus Klepzig sobre Täubchenweg a Leipzig. Aquest edifici va ser destruït durant el bombardeig de Leipzig a la Segona Guerra Mundial al desembre de 1943 i a conseqüència d'això es van perdre més de 30.000 llibres. El poc que es va poder salvar de la col·lecció es va reubicar en un lloc alternatiu a Döbeln al 1944.

## Referències

* ↑ «Deutsche Zentralbücherei für Blinde (DZB)». [Consulta: 25 abril 2020].
* ↑ «dzb lesen in english - About us». Arxivat de l'original el 2019-12-30. [Consulta: 25 abril 2020].
* ↑ «Bibliotheken - Goethe-Institut». [Consulta: 25 abril 2020].
* ↑ «dzb lesen in english - Homepage». Arxivat de l'original el 2019-12-30. [Consulta: 25 abril 2020].
* 1 2 «dzb lesen - Das dzb lesen - Geschichte des dzb lesen». Arxivat de l'original el 2019-12-30. [Consulta: 25 abril 2020].

## Enllaços externs

* Pàgina oficial de la DZB
# Utilitat

En informàtica, una utilitat és una eina que realitza tasques de manteniment o suport per a la construcció i execució de programes. Les tasques en general on s'inclouen les biblioteques de sistema, middleware, eines de desenvolupament, etc. Entre elles, cal citar el xifrat i desxifrat de fitxers, la compressió de fitxers, la defragmentació de disc, els editors de text, etc.

## Referències

* ↑ TERMCAT
* ↑ Parsons, June Jamrich; Oja, Dan. New Perspectives on Computer Concepts 2014: Comprehensive. Cengage Learning, 2013, p. 129.

## Vegeu també

* Aplicació informàtica
* Sistema operatiu
* Programari de sistema